
H O T Ă R Â R E A
nr. 58 din 27.04.2021
[bookmark: _Hlk70408133][bookmark: _Hlk70408186]privind aprobarea instituirii unui drept de trecere pietonal și auto (inclusiv pentru vehicule de mare tonaj) și a unui drept de trecere pentru utilități, gratuit, continuu și neîntrerupt pe imobilul înscris în CF Giarmata nr. 412153, aflat în domeniul privat al Comunei Giarmata, (respectiv pe podețul amenajat deasupra canalului de desecare) atât în favoarea PAGI SVILUPPO IMMOBILIARE SRL, cât și a oricărui successor al PAGI SVILUPPO IMMOBILIARE SRL (cu titlu universal sau cu titlu particular) în considerarea loturilor de teren înscrise în CF Giarmata nr. 412148, CF Giarmata nr. 412149, CF Giarmata nr. 412157, CF Giarmata nr. 412158, CF Giarmata nr. 412151, CF Giarmata nr. 412154, CF Giarmata nr. 412156

CONSILIUL LOCAL al comunei Giarmata, județul Timiș, întrunit în ședința ordinară din data de  27.04.2021:
	Având în vedere:
· referatul de aprobare al inițiatorului;
· referatul de specialitate întocmit de d-nul ing. Dan Fologea, şef Birou Urbanism, Patrimoniu, Investiţii, Managementul Proiectelor şi Urmărirea Contractelor  din  cadrul  Primăriei  Comunei  Giarmata;
· prevederile art. 617, art. 621, art 862 alin. (1)  din Codul Civil;
· că a fost îndeplinită procedura reglementată de prevederile Legii nr. 52/2003 privind transparența decizională în administraţia publică;
· avizul favorabil acordat de comisiile de specialitate din cadrul Consiliului Local Giarmata;
         În temeiul art. 129 alin. (2) lit. c), art. 139 alin. (1) și 196 alin. (1) lit. a) din Ordonanţa de Urgenţă   nr. 57/2019privind Codul administrativ;

H O T Ă R Ă Ș T E :

ART.1. Se aprobă instrituirea unui drept de trecere pietonal și auto (inclusiv pentru vehicule de mare tonaj) și a unui drept de trecere pentru utilități, gratuit, continuu și neîntrerupt pe imobilul înscris în CF Giarmata nr. 412153, aflat în domeniul privat al Comunei Giarmata, (respectiv pe podețul amenajat deasupra canalului de desecare) atât în favoarea PAGI SVILUPPO IMMOBILIARE SRL, cât și a oricărui successor al PAGI SVILUPPO IMMOBILIARE SRL (cu titlu universal sau cu titlu particular) în considerarea loturilor de teren înscrise în CF Giarmata nr. 412148, CF Giarmata nr. 412149, CF Giarmata nr. 412157, CF Giarmata nr. 412158, CF Giarmata nr. 412151, CF Giarmata nr. 412154, CF Giarmata nr. 412156.
ART.2. Începând cu data prezentei prevederile HCL Giarmata nr. 321/30.09.2019 își încetează aplicabilitatea.
ART.3. Prezenta hotărâre de consiliu local este act autentic unilateral, conform art. 269 alin. (1) și (2) din Codul de Procedură Civilă.
ART.4. Cu ducerea la îndeplinire a prezentei hotărâri se încredințează Biroul Urbanism, Patrimoniu, Investiţii, Managementul Proiectelor şi Urmărirea Contractelor  din  cadrul  Primăriei  Comunei  Giarmata.
ART.5. Prezenta hotărâre a fost adoptată cu un număr de 13 voturi „pentru”, 0 ,,împotrivă”, 0,,abțineri”.
ART.6. Prezenta hotărâre se comunică:
· Instituției Prefectului – Județul Timiș;
· primarului Comunei Giarmata;
· Birou Urbanism, Patrimoniu, Investiţii, Managementul Proiectelor şi Urmărirea Contractelor  din  cadrul  Primăriei  Comunei  Giarmata;
· PAGI SVILUPPO IMMOBILIARE SRL;
· O.C.P.I Timiș;
· se va afișa.

